Diari Oficial de la Generalitat Valenciana


Sumari del DOGV 6462, del 17-02-2011 (2011/1695)

RESOLUCIÓ de 17 de gener de 2011, de la Direcció General d'Energia, per la qual s'atorga a Acciona Eólica de Levante, SL, l'autorització administrativa per a la construcció de la modificació de la instal·lació elèctrica del parc eòlic Benalaz II (modificació de la línia subterrània entre la subestació de Benalaz i la connexió dels circuits 1 i 2), ubicat en el terme municipal d'Enguera. Expedient número ATREGI/2003/40/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6462

Data del DOGV
:   17-02-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/1695


Data del document
:   17-01-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 17 de gener de 2011, de la Direcció General d'Energia, per la qual s'atorga a Acciona Eólica de Levante, SL, l'autorització administrativa per a la construcció de la modificació de la instal·lació elèctrica del parc eòlic Benalaz II (modificació de la línia subterrània entre la subestació de Benalaz i la connexió dels circuits 1 i 2), ubicat en el terme municipal d'Enguera. Expedient número ATREGI/2003/40/46. [2011/1695]  
Vist l'expedient de sol·licitud d'adjudicació de l'execució dels plans energètics de zona, plans especials per a l'ordenació de les zones eòliques i estudis d'impacte ambiental, així com d'autorització de les instal·lacions elèctriques per a parcs eòlics, incoat amb dates 31 d'octubre i 2 de novembre de 2001 a instàncies de Guadalaviar Consorcio Eólico Alabe-Enerfín, SA, con domicili social a Madrid, avinguda d'Europa, 18, parc empresarial la Moraleja, amb relació a l'aprovació del Pla Energètic de la zona 12 del Pla Eòlic de la Comunitat Valenciana que preveu instal·lacions ubicades en el terme municipal d'Enguera per a la instal·lació de tres parcs eòlics denominats Benalaz, Benalaz II, Salomón.  
Vist l'escrit presentat amb data 22 d'octubre de 2002 davant de la Conselleria d'Indústria, Comerç i Energia, pel qual se sol·licita l'autorització administrativa i la declaració d'utilitat pública, en concret, per a la construcció de la instal·lació elèctrica parc eòlic Benalaz II ubicat en el terme municipal d'Enguera a la província de València, a què s'adjuntava avantprojecte de l'esmentat parc eòlic firmat pel Sr. José Carlos Fernández Castañeda i visat per la demarcació de València del Col·legi Oficial d'Enginyers Industrials de la Comunitat Valenciana i Albacete.  
Vist l'escrit presentat amb data 30 d'abril de 2008 davant de la Direcció General d'Energia, en el qual se sol·licita l'autorització administrativa, l'aprovació de projecte i la declaració d'utilitat pública per a la construcció de la instal·lació eòlica parc eòlic Benalaz II, a què adjunta projecte d'execució de l'esmentat parc eòlic firmat per Gerardo Cabezas Enríquez i visat per la demarcació de València del Col·legi Oficial d'Enginyers Industrials de la Comunitat Valenciana amb data 9 d'abril de 2008.  
Vist que per Resolució de 25 de febrer de 2003, del conseller d'Indústria, Comerç i Energia, van ser seleccionats els projectes de pla energètic, pla especial d'ordenació i estudi d'impacte ambiental de la zona 12 del Pla Eòlic de la Comunitat Valenciana, presentats per l'empresa Guadalaviar Consorcio Eólico Alabe-Enerfín, SA.  
Vist que amb data 30 de març de 2007 es va formalitzar la Resolució del conseller d'Infraestructures i Transport, per la qual s'autoritza, entre altres, la transmissió a favor de Alabe, SA, dels drets que té Guadalaviar Consorcio Eólico Alabe-Enerfín, SA, sobre tota la zona 12 del Pla Eòlic de la Comunitat Valenciana.  
Vist que amb data 24 d'abril de 2007 es va formalitzar la Resolució del conseller d'Infraestructures i Transport, per la qual s'autoritza la transmissió a favor d'Acciona Eólica de Levante, SL, dels drets que té Alabe, SL, sobre les zones 10,12 i 15 del Pla Eòlic de la Comunitat Valenciana.  
Vist que en el període d'informació pública, en compliment del que establix la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre i les normes del Pla Eòlic de la Comunitat Valenciana, que van ser sotmesos els projectes de pla especial, avantprojectes de parcs eòlics amb la relació de béns i drets afectats i estudi d'impacte ambiental de la zona 12, per mitjà d'anuncis en el Butlletí Oficial de la Província de València núm. 280 de 25 de novembre de 2003, el Diari Oficial de la Generalitat Valenciana núm. 4638 de 26 de novembre de 2003 i en el diari El País del dia 25 de novembre de 2003, s'han presentat 32 escrits entre al·legacions particulars, informes d'organismes i empreses de servici públic o de servicis d'interés general i dictàmens d'ajuntaments, que van ser remesos al sol·licitant per al seu informe i que han sigut degudament informats pel Servici Territorial d'Indústria de València i la Direcció General d'Energia, informes que estan en l'expedient d'aprovació del Pla Especial d'ordenació de la zona 12.  
Vist que, de conformitat amb el que s'ha establit en la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre als ajuntaments afectats pels parcs eòlics de la zona 12, les separates dels avantprojectes, amb vista al fet que donen la conformitat o l'oposició a l'autorització sol·licitada, junt amb la relació concreta i individualitzada dels béns i els drets afectats, per a l'exposició al públic.  
Vist que, de conformitat amb el que s'ha establit en l'article 127 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre, així mateix, la separata dels avantprojectes dels parcs eòlics de la zona 12 a:  
Conselleria de Territori i Habitatge (Servici Territorial de València)  
Ministeri de Medi Ambient, Confederació Hidrogràfica del Xúquer  
Iberdrola Distribución Eléctrica, SAU  
amb vista al fet que donen la conformitat o l'oposició a l'autorització sol·licitada.  
Vist que, de conformitat amb el que s'ha establit en l'esmentat article 127 del Reial Decret 1955/2000, es va traslladar el sol·licitant dels pronunciaments dels ajuntaments i els organismes esmentats, que van ser degudament contestats.  
Vist que estan en l'expedient els pronunciaments dels ajuntaments i dels organismes esmentats, així com les contestacions del sol·licitant.  
Vist que amb data 7 de juliol de 2004, el conseller d'Infraestructures i Transport aprova provisionalment el Pla Especial d'Ordenació de la Zona 12.  
Vist que, mitjançant la Resolució de 27 de novembre de 2006, la secretària autonòmica de Territori i Medi Ambient de la Conselleria de Territori i Habitatge formula la Declaració d'Impacte Ambiental i estima acceptable, només als efectes ambientals, el projecte d'instal·lacions eòliques de la zona 12, inclosa la seua infraestructura d'evacuació, amb les condicions que s'arrepleguen en l'apartat segon de la part dispositiva de la mencionada Declaració d'Impacte Ambiental.  
Vist que mitjançant la Resolució de data 30 de juliol de 2007, del conseller de Medi Ambient, Aigua, Urbanisme i Habitatge s'aprova definitivament el Pla Especial d'Ordenació de la Zona 12.  
Vist que, d'acord amb l'article 8 de les normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana, l'aprovació definitiva del Pla Especial i la seua publicació oficial, produirà els efectes previstos en els articles 58 i 59 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, en relació amb els articles 179 a 182 del Reglament de Planejament de la Comunitat Valenciana, sobre executivitat, vigència, declaració d'utilitat pública, obligatorietat i entrada en vigor dels plans urbanístics, arreplegats en els articles 107, 108, 109 i 110 de la Llei 16/2005, Urbanística Valenciana, de 30 de desembre de 2005.  
Vist que, mitjançant la Resolució del conseller d'Infraestructures i Transport de 9 d'abril de 2008, es formalitza l'aprovació del Pla Energètic de la Zona 12 per a la implantació dels parcs eòlics Benalaz, Benalaz II i Salomón, en el terme municipal d'Enguera, d'acord amb el que establix l'article 9 de les normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana.  
Vist que, mitjançant la Resolució de 5 de setembre de 2008, de la Direcció General de Gestió del Medi Natural, complementària de la Declaració d'Impacte Ambiental, es considera acceptable l'execució de les infraestructures eòliques del parc eòlic Benalaz II.  
Vist que esta en l'expedient la memòria acreditativa de la capacitat legal, tècnica i econòmica del sol·licitant adequada al tipus d'instal·lació.  
Vist que l'energia generada per la instal·lació elèctrica parc eòlic Benalaz II és evacuada a la xarxa elèctrica a través d'un únic transformador ubicat en la subestació elèctrica Benalaz, exclusiu per a esta instal·lació, i que la suma de les potències unitàries dels aerogeneradors de la instal·lació no supera els 50 MW.  
Vist que la instal·lació objecte d'aprovació de projecte disposa dels drets d'accés i connexió a la xarxa de transport, a través de la subestació 132/400 kV d'Ayora, la qual cosa queda acreditat pel contracte tècnic d'accés, subscrit amb data 27 de gener de 2006 entre Guadalaviar Consorcio Eólico Alabe-Enerfín, SA, i Red Eléctrica de España, SA, tot això als efectes previstos per l'article 5 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial.  
Vist que mitjançant la Resolució de la Direcció General d'Energia de 6 de maig de 2009, es va atorgar l'autorització administrativa i la declaració d'utilitat pública a la instal·lació eòlica parc eòlic Benalaz II, ubicat en el terme municipal d'Enguera a la província de València, les característiques principals de la qual són:  
- Potència total: 16,5 MW  
- Nombre d'aerogeneradors: 11  
- Potència unitària: 1,5 MW  
- Pressupost: 76.338.053,73 €  
Vist que mitjançant la resolució de la Direcció Territorial de València de la Conselleria de Medi Ambient, Aigua, Urbanisme i Habitatge, de 4 de juny de 2010, es va atorgar l'autorització ambiental integrada per a la instal·lació del parc eòlic Benalaz II.  
Vist que, mitjançant la Resolució de la Direcció General d'Energia de 8 de juliol de 2010, es va atorgar l'aprovació de projecte d'execució de la instal·lació elèctrica parc eòlic Benalaz II firmat per Gerardo Cabezas Enríquez i visat per la demarcació de València del Col·legi Oficial d'Enginyers Industrials de la Comunitat Valenciana amb data 9 d'abril de 2008.  
Vist que en el Pla Especial d'Ordenació de la Zona 12, aprovat mitjançant una la Resolució de 30 de juliol de 2007, del conseller de Medi Ambient, Aigua, Urbanisme i Habitatge, s'establix que la línia subterrània entre la subestació de Benalaz i la connexió dels circuits 1 i 2, del parc eòlic Benalaz II, discorre pel camí de Soterraña.  
Vist que en el projecte d'execució de la instal·lació elèctrica parc eòlic Benalaz II, aprovat mitjançant la Resolució de la Direcció General d'Energia de 8 de juliol de 2010, assenyala un altre traçat per a la línia subterrània citada no coincident amb el camí de Soterraña.  
Vist que Acciona Eólica de Levante, SL, presenta davant de la Direcció General d'Energia, un escrit amb registre d'entrada núm. 4953 de 13 de juliol de 2010, en el qual sol·licita l'aprovació de la modificació del projecte d'execució del parc eòlic Benalaz II pel que fa a la línia subterrània entre la subestació de Benalaz i la connexió dels circuits 1 i 2, per a ajustar el traçat al camí de Soterraña, en compliment del que s'ha indicat pel Pla Especial de la Zona 12.  
Vist que Acciona Eólica de Levante, SL, presenta davant de la Direcció General d'Energia, un escrit amb registre d'entrada núm. 173 de 14 de gener de 2011, en el qual aporta l'informe favorable de l'Ajuntament d'Enguera a la modificació de projecte sol·licitada.  
Vist que, mitjançant la Resolució de 29 de setembre 2010, la directora general de Gestió del Medi Natural de la Conselleria de Medi Ambient, Aigua, Urbanisme i Habitatge formula resolució complementària de la Declaració d'Impacte Ambiental, i es considera acceptable, només als efectes ambientals i sense perjuí de les autoritzacions sectorials que siguen d'aplicació, el projecte de modificació puntual del traçat de la línia subterrània entre la connexió dels circuits 1 i 2 del parc eòlic Benalaz II i la subestació elèctrica Benalaz.  
Vist l'expedient amb referència ATLINE/2003/40/46 (modificat del projecte constructiu de la línia subterrània entre la subestació de Benalaz i la connexió dels circuits 1 i 2 del parc eòlic Benalaz II) incoat pel Servici Territorial d'Energia de la Conselleria d'Infraestructures i Transport a instàncies d'Acciona Eólica de Levante, SL, relatiu a la sol·licitud de 13 de juliol de 2010, d'aprovació de la modificació del projecte d'execució del parc eòlic Benalaz II, pel que fa a la línia subterrània entre la subestació de Benalaz i la connexió dels circuits 1 i 2, en el terme municipal d'Enguera, província de València, a la qual s'adjuntava modificat del projecte constructiu de la línia subterrània entre la subestació de Benalaz i la connexió dels circuits 1 i 2 del parc eòlic Benalaz II, firmat per l'enginyer industrial Sr. Gerardo Cabezas Enríquez i visat per la demarcació de València del Col·legi Oficial d'Enginyers Industrials de la Comunitat Valenciana amb data 21 d'abril de 2010.  
Atés que en l'escrit citat de 13 de juliol de 2010, l'empresa promotora manifesta que el canvi de traçat de la línia subterrània no implica afecció a nous propietaris.  
Vist que, de conformitat amb el que s'ha establit en els articles 9 i 10 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, consta en l'expedient l'informe favorable de l'Ajuntament d'Enguera, únic terme municipal afectat per la modificació de la línia.  
Atés que els canvis introduïts en la línia elèctrica no presenten un caràcter substancial i que estos han sigut introduïts per a ajustar-se al que establix el Pla Especial de la Zona 12.  
Atés que es complixen les condicions establides en l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, pels quals no cal sotmetre de nou al tràmit d'informació pública la modificació del projecte objecte d'autorització (modificat del projecte constructiu del parc eòlic Benalaz II, línia subterrània entre la subestació de Benalaz i la connexió dels circuits 1 i 2).  
Atés que la finalitat de les instal·lacions objecte d'autorització, ubicades en la zona eòlica 12 del Pla Eòlic de la Comunitat Valenciana, és la generació d'energia elèctrica destinada a satisfer les necessitats del consum de la Comunitat Valenciana a través de fonts d'energia renovables respectuoses amb el medi ambient.  
Vist que el modificat de projecte presenta un traçat plenament concretat, disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i drets afectats.  
Vist que el Servici Territorial d'Energia de València, encarregat de la instrucció de l'expedient, ha informat favorablement amb data 12 de gener de 2011 al modificat de projecte constructiu del parc eòlic Benalaz II, modificació de la línia subterrània entre la subestació de Benalaz i la connexió dels circuits 1 i 2.  
Atés que l'article 21.3 de la Llei 54/1.997, de 27 de novembre, del Sector Elèctric, establix que les autoritzacions administratives seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació, este últim, amb la disposició transitòria que conté.  
Atés la Direcció General d'Energia competent per a la resolució del present expedient, d'acord amb el que disposa l'apartat segon de la part dispositiva de la resolució d'aprovació del Pla Energètic de la Zona 12 del conseller d'Infraestructures i Transport, de 9 d'abril de 2008.  
Esta Direcció General d'Energia resol:  
Primer  
Atorgar a Acciona Eólica de Levante, SL, l'autorització administrativa per a la construcció de la modificació de la instal·lació elèctrica parc eòlic Benalaz II (modificació del projecte d'execució del parc eòlic Benalaz II, línia subterrània entre la subestació de Benalaz i la connexió dels circuits 1 i 2), ubicat en el terme municipal d'Enguera a la província de València, les característiques principals de la qual són:  
- Potència total: 16,5 MW.  
- Nombre d'aerogeneradors: 11.  
- Potència unitària: 1,5 MW.  
- Pressupost: 00.105.808,73 €.  
La present resolució està sotmesa a les condicions següents:  
1. La present autorització s'atorga sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
2. Les condicions establides en l'apartat segon de la part dispositiva de la Declaració d'Impacte Ambiental de 27 de novembre de 2006, de la secretària autonòmica de Territori i Medi Ambient, i les resolucions complementàries de la Direcció General de Gestió del Medi Natural de 5 de setembre de 2008 i 29 de setembre de 2010.  
3. Les condicions establides en la Resolució de 30 de juliol de 2007, del conseller de Medi Ambient, Aigua, Urbanisme i Habitatge d'aprovació definitiva del Pla Especial d'Ordenació de la Zona 12.  
4. Les condicions establides en l'apartat tercer de la part dispositiva de la resolució d'aprovació del Pla Energètic de la Zona 12 del Pla Eòlic de la Comunitat Valenciana de 9 d'abril de 2008.  
Segon  
Aprovar el modificat del projecte constructiu del parc eòlic Benalaz II, modificat de la línia subterrània entre la subestació Benalaz i la connexió dels circuits 1 i 2 del PE Benalaz II, firmat per Gerardo Cabezas Enríquez i visat per la demarcació de València del Col·legi Oficial d'Enginyers Industrials de la Comunitat Valenciana amb data 21 d'abril de 2010, amb les condicions següents:  
1. Les obres s'hauran de realitzar d'acord amb el modificat del projecte presentat.  
2. El termini de posada en marxa serà de 18 mesos comptadors a partir de la notificació de la present resolució. Amb anterioritat a l'acabament del mencionat termini Acciona Eólica de Levante, SL, podrà sol·licitar-ne l'ampliació per mitjà de sol·licitud motivada davant d'esta Direcció General.  
3. El titular donarà compte de l'acabament de les obres al Servici Territorial d'Energia de València a l'efecte de reconeixement definitiu i extensió de l'autorització d'explotació.  
4. Acciona Eólica de Levante, SL, haurà d'observar en tot moment els preceptes, les mesures i les condicions que s'establisquen en la legislació aplicable a l'activitat de generació d'energia elèctrica i les derivades del Pla Eòlic de la Comunitat Valenciana.  
Tercer  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 17 de gener de 2011.- El director general d'Energia: Antonio Cejalvo Lapeña.